SACICT Craft Fair 2018 ครั้งที่ 2 หัตถศิลป์ร่วมสมัย เข้าวิถีคนเมือง
SACICT หรือ ศูนย์ส่งเสริมศิลปาชีพระหว่างประเทศ จัดงาน SACICT Craft Fair 2018 ครั้งที่ 2 รองรับความต้องการงานคราฟต์ในปัจจุบันที่เพิ่มสูงขึ้น รวบรวมผู้ผลิตในวงการงานหัตถศิลป์ไทยกว่า 71 ร้าน ที่ศูนย์การค้าเดอะมอลล์ บางแค,เมื่อวันที่ 13 ก.ย.61 นางอัมพวัน พิชาลัย ผู้อำนวยการศูนย์ส่งเสริมศิลปาชีพระหว่างประเทศ กล่าวว่า เมื่อช่วงเดือนสิงหาคมที่ผ่านมา SACICT ได้จัดงาน SACICT Craft Fair 2018 ขึ้นเป็นครั้งแรกที่ศูนย์การค้าเดอะมอลล์ จังหวัดนครราชสีมา ได้มีประชาชนให้ความสนใจทุกกลุ่มทุกวัย และเลือกซื้องานหัตถศิลป์ไทย ที่สร้างสรรค์โดยครูศิลป์ของแผ่นดิน ซึ่งปรากฏการณ์ครั้งนี้แสดงให้เห็นว่า งานคราฟต์หรืองานหัตถศิลป์ไทยนั้น กำลังเป็นที่นิยม มีการนำมาไปใช้ร่วมกับการดำเนินชีวิตประจำวันมากขึ้น ทั้งเป็นของตกแต่งบ้าน เครื่องประดับ และผสมผสานกับเครื่องแต่งกายให้มีความทันสมัยมากขึ้น,นางอัมพวัน กล่าวเพิ่มเติมว่า จากการจัดงานในครั้งแรกประสบความสำเร็จ และได้รับการสนับสนุนจากกลุ่มผู้ซื้อเป็นจำนวนมาก SACICT จึงกำหนดจัดงาน SACICT Craft Fair 2018 ครั้งที่ 2 ขึ้น เพื่อเพิ่มโอกาสและขยายช่องทางการตลาดให้กับงานหัตถศิลป์ ตลอดจนสร้างความนิยมในงานหัตถศิลป์ให้กับคนเมืองที่อาศัยอยู่ในเขต กทม. นอกจากนี้ภายในงานยังได้จัดพื้นที่สำหรับกิจกรรมเวิร์คช็อปหรือร่วมหัดทำงานคราฟต์ เพื่อให้ผู้ที่มาร่วมชมงานสามารถสร้างสรรค์ชิ้นงานของตัวเอง โดยมีช่างหัตถกรรมและคนทำงานคราฟต์เป็นผู้ให้ความรู้ รวมถึงการแสดงจากศิลปินดารามากมายตลอดการจัดงานอีกด้วย.
SACICT หรือศูนย์ส่งเสริมศิลปาชีพระหว่างประเทศ จัดงาน SACICT Craft Fair 2018 ครั้งที่ 2 รองรับความต้องการงานคราฟต์ในปัจจุบันที่เพิ่มสูงขึ้น รวบรวมผู้ผลิตในวงการงานหัตถศิลป์ไทยกว่า 71 ร้าน
SACICT,งานคราฟต์,หัตถศิลป์ไทย,งานหัตถศิลป์,SACICT Craft Fair 2018,ข่าวทั่วไป